Gjykata e Lartë dëgjon argumentat në çështjen Guantanamo
A kanë terroristët e huaj që mbahen jashtë teritorit të Shteteve të Bashkuara të njejtat të drejta në bazë të kushtetutës amerikane që
Në vitin 2001, baza amerikane e marinës në Gjirin Guantanamo të Kubës u bë vend strehimi për terroristët. Shtetet e Bashkuara pushtuan Afganistanin që u pasua nga lufta në Irak. Tani, 6 vjet më vonë, Gjykata e Lartë e Shteteve të Bashkuara do të vendosë nëse të burgosurit në Guantanamo duhet të kenë të njejtat të drejta si personat që arrestohen në Shtetet e Bashkuara. Çështja që është tani përpara Gjykatës së Lartë mund të përmblidhet në këtë mënyrë: A kanë terroristët e huaj që mbahen jashtë teritorit të Shteteve të Bashkuara të njejtat të drejta në bazë të kushtetutës amerikane që të dalin para gjykatave civile? Disa nga këta të dyshuar janë mbajtuar atje për rreth gjashtë vjet. Një gjykatë civile do t’u jepte atyre të drejtën të mësojnë se përse po mbahen atje dhe mundësinë për të apeluar. Administrata e Presidenti Bush thotë se të pandehurit që mbahen jashtë Shteteve të Bashkuara, në këtë rast në Guantanamo të Kubës, nuk kanë të drejta kushtetuese për të dalë para gjykatave civile. Por ata kanë të drejtën për ta apeluar mbajtjen e tyre në këtë bazë para gjykatës ushtarake. Kongresi i ngriti këto gjykara vitin e kaluar pasi Gjykata e Lartë vendosi kundër administratës në dy raste të tjera të Guantanamos. Paul Clement mbrojti dje qendrimin e qeverisë, duke thënë se kjo është çështje e sigurimit kombëtar. Vincent Warren, Drejtor Ekzekutiv i një grupi që u jep ndihmë juridike të ndaluarve në Guantanamo, thotë:” Por Gjykatësi, tradicionalisht konservator, Antonin Scalia, i përgjigjet kështu këtij argumenti Ndërsa Gjykatësi Stephen Breyer diskuton kohëzgjatjen e ndalimit. Këto janë pamje nga të ndaluarit në Guantanamo. Këta demonstruae para Gjykatës së Lartë thonë se janë veshur në këtë mënyrë për treguar se si janë trajtuar të ndaluarit. Pavarësisht se si do të vendosë Gjykata e Lartë, vëzhguesit thonë se vendimi do të ketë ndikim të gjerë. Tom Wilner është angazhaur në çështjen e të ndaluarave në Guantanamo për më shumë se pesë vjet. Gjykata e Lartë amerikane pritet të vendosë për këtë çështje nga mesi i vitit të ardhëshëm. //rd//